Novák Katalin lemond miniszteri tisztségéről, hogy az államfőjelöltségre készülhessen
Az utolsó kormányülésem – írta közösségi oldalán a családokért felelős miniszter.
Orbán Viktor miniszterelnök kedden jelentette be, hogy Novák Katalint, a családokért felelős tárca nélküli minisztert jelöli a Fidesz köztársasági elnöknek. Áder János jelenlegi köztársasági elnök második államfői mandátuma 2022. május 10-én jár le. Az alaptörvény értelmében másodszor nem választható újra – írja az Origo.    Novák Katalin legfrissebb posztjában arról ír, hogy szerdán vett részt utoljára kormányülésen. December 31-ével lemond a családokért felelős miniszteri tisztségéről, hogy minden erejével az előtte álló feladatra készülhessen, derül ki a bejegyzésből. Borítókép: Novák Katalin / Facebook